google/wiki40b huggingface dataset:
AdBlue

AdBlue (registrovaná obchodná známka VDA) je v Európe a v krajinách príjímajúcich európske emisné limity kvapalné aditívum, ktoré využíva technológiu SCR, ktorá sa využíva pri úprave výfukových plynov naftových motorov na úroveň emisných limitov Euro 4 a vyšších. Ide o chemicky vysoko čistý vodný roztok močoviny, vyrobený z čistej močoviny a demineralizovanej vody. Jej presné zloženie (32,5% močoviny, 67,5% vody = AUS 32 - Aqueous Urea Solution) umožňuje stanoviť bod počiatku kryštalizácie na -11 °C a je špecifikované v norme DIN 70070.
V USA je s počiatkom platnosti emisných limitov EPA / CARB 2010 používaný adekvátny produkt pod názvom DEF (Diesel Exhaust Fluid).
AdBlue je vstrekované pred katalyzátor výfukových plynov, kde sa močovina najprv čo najrovnomernejšie mieša s výfukovými plynmi, rozkladá sa vplyvom tepla za prítomnosti obsiahnutej vody na amoniak (NH₃) a oxid uhličitý (CO₂). Amoniak ďalej na povrchu katalyzátora (za predpokladu prítomnosti chemického katalyzátora na stenách buniek telesa katalyzátora vytvorených pre maximálnu reakčnú plochu) reaguje s oxidmi dusíka (NOX), ktoré vznikajú pri spaľovaní. Z výfuku tak namiesto väčšiny NOX odchádza neškodná vodná para a dusík.
Spotreba AdBlue predstavuje približne 4 až 6% spotrebovaného paliva, pričom vyššia spotreba sa dá väčšinou predpokladať u prísnejších emisných limitov.
Podmienkou uvedenej reakcie je dostatočná teplota výfukových plynov a vlastného katalyzátora. Preto je výfukový systém väčšinou vybavený senzormi teploty na vstupe (niekedy aj na výstupe) z katalyzátora. Množstvo AdBlue je dávkované až po dosiahnutí požadovanej teploty reaktoru v množstve závislom od signálu tzv. NOₓ senzoru umiestneného pred, za, alebo na oboch miestach katalyzátora podľa použitého riadenia systému aby nedochádzalo k vzniku páchnucich zlúčenín amoniaku, kryštalizácii nadbytočnej močoviny na výstupe z výfuku alebo prekročenia legislatívneho limitu NOₓ pri aplikácii malej dávky.
Klariská ulica

Dejiny

Vznikla v druhej polovici 13. storočia pozdĺž kláštora cisterciánok. Dolný roh ulice za palácom uhorskej kráľovskej komory sa nazýval "Pieskový kút" alebo "Sandwinkel". Horná časť ulice pri hradbách mesta sa nazývala "Svinský kút", možno kvôli tomu, že bývala znečistená. Pozdĺž hradieb mali remeselníci svoje prevádzky, ktoré boli premiestnené zo stredu mesta vraj kvôli zápachu.
Po zbúraní mestských hradieb bol prechod na Kapucínsku ulicu vyriešený schodmi. V roku 1985 bol pod Kapucínskou vybudovaný podchod smerom na Staromestskú ulicu.

Stavby

Významné stavby na Klariskej sú hlavne kostol a kláštor klarisiek, v súčasnosti využívaný ako koncertná sieň. Sídli tu istá časť Univerzitnej knižnice. V roku 2002 prebehla rekonštrukcia kláštora, pričom kostol sa mal rekonštruovať v rokoch 2005 – 2007.
Kokosové ostrovy

Dejiny

Ostrovy objavil anglický námorník William Keeling roku 1609. O dva roky po objavení bola na južnom ostrove založená prvá osada. Od roku 1955 patria ostrovy do správy Austrálie. V roku 1984 sa konalo referendum o ďalšom osude ostrovov a väčšina obyvateľov sa rozhodla ostať pod správou Austrálie.

Hospodárstvo a cestovný ruch

Hlavnú časť hospodárstva ostrovov činí vojenská základňa a cestovný ruch. V menšom množstve je to rybolov a poľnohospodárstvo, najmä pestovanie banánov a kokosových paliem na kopru (sušené a rozompleté jadro kokosových orechov). Na ostrovoch sú problémy s pitnou vodou. Turistickým centrom je West Island, kde sa nachádza hotel. Na ostrovy lieta pravidelná linka z Austrálie.

Najteplejšie je tu v mesiacoch od novembra do januára až februára a najchladnejšie zase od júna do augusta až septembra.
Cormeilles (Eure)

Poloha

Obec má rozlohu 3,05 km². Najvyšší bod je položený 151 m n. m. a najnižší bod 59 m n. m.

Obyvateľstvo

Počet obyvateľov obce je 1 185 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
KFC Komárno

História

Klub bol založený v roku 1900 pod názvom Komáromi Labdarúgó Társaság. Po dvoch rokoch ho premenovali na Komáromi Football Club, z čoho plynie skratka používaná dodnes (KFC). Historicky prvý zápas klubu sa odohral 29. júla 1900 proti Budapešť Kistétény. Komárno prehralo 0–5. Najslávnejším hráčom Komárna je Szilárd Németh, ktorý je tretím najlepším strelcom slovenskej reprezentácie po Róbertovi Vittekovi (23 gólov) a Marekovi Hamšíkovi (24 gólov).
Sillimanit

Vlastnosti

Tento minerál vytvára dlhoprizmatické, ihličkovité kryštály s vertikálnym ryhovaním. Vyskytuje sa aj vo forme lúčovito vláknitých, chumáčikovitých agregátov, ktoré sa nazývajú fibrolit. Je bezfarebný, prípadne sfarbený prímesami do siva, hnedasta, zelenkasta a pod. Je to priehľadný až priesvitný minerál so skleným alebo hodvábnym leskom. Nerozpúšťa sa v kyselinách a pod dúchavkou sa netaví.

Vznik

Vzniká predovšetkým v regionálne metamorfovaných horninách, vznikajúcich pôsobením veľkých teplôt a tlakov (svory, ruly). Vyskytuje sa aj v pegmatitoch.

Výskyt

Vyskytuje sa buď ako súčasť premenených hornín stredného a vysokého stupňa, alebo v termálnych aureolách okolo intruzívnych komplexov vysokých teplôt.

Vo svete

Známy z USA zo štátov Oklahoma, Pennsylvania, New York a Severná Karolína. Ale aj z Kanady, Írska, Škótska, Nemecka, Srí Lanky, Mjanmarska, Indie, Kórey. Tiež zo Zimbabwe a Kene. V Česku je známy z pararúl Českomoravskej vrchoviny a Krušných hôr.

Na Slovensku

Na Slovensku ho možno nájsť v premenených horninách tatrika v Západných Tatrách – Jamnícka, Žiarska, Jalovecká dolina. Vyskytuje sa aj v iných jadrových pohoriach, napr. v Nízkych Tatrách v oblasti Králičky, v Malej Fatre (Dubná Skala), Malých Karpatoch a Považskom Inovci (väčšinou akcesorický).
Romina Oprandiová

Romina Sarina Oprandiová (* 29. marec 1986, Jegenstorf, Švajčiarsko) je talianska tenistka, ktorá sa však narodila i žije vo Švajčiarsku (Bern).

Základné informácie

Je praváčka, hráva obojručný bekhend. Začala hrať ako šesťročná na popud brata Romea, ktorý ju trénuje dodnes. Najväčšmi obdivuje Kim Clijstersovú, Tathianu Garbinovú, Martinu Hingisovú a Rafaela Nadala. Meria 172 cm, váži 66 kg (2006).

Tenisová kariéra

Do profesionálneho tenisu vstúpila vo februári 2005. Počas kariéry stihla vyhrať 11 turnajov kategórie ITF. Ako tenisový cieľ si určila preniknutie do prvej päťdesiatky.
10. júna 2006 pred finálovým zápasom na turnaji v českom Prostějove pocítila silné žalúdočné bolesti (podozrenie zo zápalu slepého čreva), ktoré jej nedovolili nastúpiť a zápas i turnaj tak bez boja vyhrala Izraelčanka Anna Smašnovová.
V tom istom mesiaci sa kvalifikovala do hlavnej wimbledonskej súťaže, v prvom kole však narazila na Svetlanu Kuznecovovú, s ktorou prehrala 3:6 2:6.

Rebríček WTA

Jej najvyššie umiestnenie v rebríčku WTA bolo 62 miesto, ktoré dosiahla 28. augusta 2006.
1. vodnopólová liga žien 2013/14

Systém súťaže

Hrala sa iba základná časť, a to turnajovým spôsobom. Turnaje boli 4, každý jeden účastník bol organizátorom jedného turnaja.
Dolph Lundgren

Biografia

Už v časoch svojho štúdia sa venoval Kjoku-šin Karate. Bol kapitánom švédskeho národného tímu a stal sa majstrom Európy v r. 1980 a 1981. Popri Kjoku-šin Karate sa venoval aj šermu, boxu, taekwondu, džudu a godžu-rju. Než sa stal filmovou hviezdou, pracoval ako manekýn pre športové oblečenie. Pred kamerou sa po prvýkrát objavil v roku 1984 v bondovke Vyhliadka na vraždu. Išlo len o malú rolu agenta KGB. Prvú veľkú, aj keď zápornú rolu ponúkol Dolphovi Sylvester Stallone vo filme Rocky 4. Zahral si tu ruského bitkára Ivana Draga. Jeho manželku stvárnila Brigitte Nielsen, v tej dobe manželka Sylvestera Stallona. O dva roky neskôr, v roku 1987 natočil akčnú snímku Red Scorpion a sci-fi Vládci vesmíru. O rok neskôr prišiel na rad ďalší komiksový hrdina, policajt Frank Castle vo filme Pomstiteľ.
Nasledovali snímky ako Temný anjel, Kamufláž, Zúčtovanie v Malom Tokiu, Johnny Mnemonic alebo Univerzálny vojak. Pôvodne sa s ním počítalo ako s hlavným predstaviteľom do seriálu Hercules. Rolu však odmietol a tým dopomohol k úspechu vtedy ešte celkom neznámemu Kevinovi Sorbovi.
Peugeot 307

307 SW/Break (2002–2008)

Peugeot 307 break/SW je vybavená odnímateľnými zadnými sedadlami v druhej a tretej rade. V sedem miestnej verzii je tretia rada sedadiel určená predovšetkým pre deti. 307 SW je na rozdiel od 307 Break vybavená ešte aj panaromatickou sklenenou strechou ktorá sa dá zvnútra zatieniť elektrickou roletou. Oproti ostatným verziám 307 je SW a break vybavená strešnými lyžinami.
V lete 2005 dostala 307 novú prednú časť ktorá nápadne pripomína predok Peugeotu 407

307 CC (2003–2008)

307 CC sa objavil v polovici roku 2003 ako štvormiestne Coupé-Cabriolet s dvojdielnou elektro-hydraulickou sklápateľnou strechou hardtop, ktorá bola vyvinutá firmou Magna Car Top Systems. Vozidlá s podobne riešenou strechou boli Peugeot 206 CC (strecha od Heuliez), 207 CC (Edscha) alebo Renault Mégane CC (Karmann). 307 CC je nižšia a dlhšia ako verzia sedan a predné okno má viac pretiahnuté dozadu. Na zadné veko kufra môže byť namontovaný batožinový nosič s nosnosťou 30 kg.
Aj 307 CC dostala v roku 2005 novú prednú časť ako sedan a SW/Break.

Stiahnutie na opravu

V auguste 2007 musel Peugeot v strednej a severnej Európe stiahnuť na opravu približne 240 000 vozidiel typu 307 s rokom výroby 2003 až 2005 vzhľadom na technické problémy brzdového systému ABS a ESP.
Membrolles

Poloha

Obec má rozlohu 18,95 km². Najvyšší bod je položený 134 m n. m. a najnižší bod 114 m n. m.

Obyvateľstvo

Počet obyvateľov obce je 262 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Psiare

Polohopis

Obec sa nachádza 2 km južne od Hronského Beňadika, na ceste I/76 (10km južne od Novej Bani a 18km severne od Levíc) a pri železničnej trati Kozárovce - Zvolen.

Dejiny

Psiare sú súčasťou takzvanej „Slovenskej brány“ ktorá bola vstupom k bohatým banským mestám ako Banská Bystrica, Kremnica, Banská Štiavnica. Na ľavom brehu Hrona sa na skalnej ostrohe vypína dominanta Psiar Krivín (315,9 m), ktorý je súčasťou pohoria Štiavnických vrchov. Je to hradisko z doby halštattskej a veľkomoravskej s viacnásobným obranným valovým systémom. V tomto období sa hradiská podobného typu v našom okolí dosť vyskytovali, lebo tu bola „Slovenská brána“ a mali za účel brániť vstup do banských miest. Ďalšie hradiská sa nachádzali pri Kozárovciach, Tlmačoch, Tekovskej Breznici a hlavná obranná pevnosť bola v Hronskom Beňadiku (dnešný kláštor).
Názov dediny sa vyvíjal rôzne vzhľadom na historicko-spoločenské udalosti. V roku 1773 sa obec nazývala Pesér, Psär, Psary, 1786 Peschér, Psáry, 1808 Peszér, Psár, Psáry, 1863-1913 Peszér, od roku 1920 Psiare, Psáre, 1927-1948 Psáry a od roku 1948 až dodnes Psiare.

Turizmus

Túto dedinu obmýva rieka Hron. Je to miesto, ktoré najmä v letnom čase navštevuje veľa turistov alebo ľudí čo sa rozhodli splavovať rieku Hron a tiež aj mnoho turistov zo zahraničia, ktorí navštevujú túto dedinu najmä kvôli oddychu. Výhodou je najmä vynikajúca poloha pri Hrone, ktorá je veľmi výborná na kempovanie a nádherné prírodné prostredie zaručuje neskutočnú príležitosť na oddych pri rieke Hron najmä v horúcich letných dňoch. Na ľavom brehu Hrona (na druhej strane) je verejné táborisko.

Občianska vybavenosť

V obci sa môžete tiež občerstviť v niektorom z miestnych pohostinstiev Gazdovský hostinec pri autobusovej zastávke alebo Alžbetka pri kostole. V dedine sa nachádza aj budova starej školy, ktorá sa dá po dohodne s kompetentnými ľuďmi v obci využiť ako miesto pre rôzne rodinné alebo súkromné akcie.
V obci sa nachádza novovybudovaný kostol a tiež rôzne miesta kde sa dá rôzne využiť voľný čas. Medzi tieto miesta patria určite futbalové ihrisko alebo tenisový kurt, ktoré nachádzajú v hornej časti dediny.
Tourny

Poloha

Obec má rozlohu 11,95 km². Najvyšší bod je položený 159 m n. m. a najnižší bod 106 m n. m.

Obyvateľstvo

Počet obyvateľov obce je 895 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štefan Schwartz

Život

Narodil sa v Nitre v rodine tesára a pôvodne sa mal stáť kňazom, prišiel však do Pešti, kde pracoval v železiarskej továrni, odtiaľ odchádza do Viedne kde pracuje v bronziarskej fabrike Dziedzinski und Hanusch a učí sa tam cizelérskemu remeslu. V rokoch 1869-1874 študuje na novozaloženej Vysokej škole umeleckopriemyselnej vo Viedni u sochára Otta Königa. V roku 1876 nastupuje na túto školu ako učiteľ, vďaka historikovi umenia, profesorovi Rudolfovi Eitelbergerovi rytierovi z Edelbergu.
Tvorba Štefana Schwartza je pozoruhodná najmä medailami a reliéfmi, bol tiež znamenitým portrétistom (medaila s podobizňou sochára Georga Raphaela Donnera 1893, manželov Kruppovcov, spoločná plaketa Denka, Matschenka a Exnera, Davida rytiera Schönherra). V roku 1884 sa stáva profesorom na Vysokej škole umeleckopriemyselnej vo Viedni (Universität für angewandte Kunst Wien). Na fasádu Neue Burgu vo Viedni vytvoril historizujúcu sochu rytiera (1895-1901). Je autorom náhrobku Rudolfa Eitelbergera rytiera z Edelbergu 1887 na Centrálnom cintoríne vo Viedni. Z jeho školy vyšlo viacero talentovaných sochárov a medailérov, boli to napríklad aj Joseph Kowarzik, Heinrich Kautsch pochádzajúci z Prahy.
Saint-Jean-le-Comtal

Poloha

Obec má rozlohu 17,15 km². Najvyšší bod je položený 271 m n. m. a najnižší bod 145 m n. m.

Obyvateľstvo

Počet obyvateľov obce je 384 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Integrity Life

Integrity Life alebo In-Life je kresťanská medzidenominačná organizácia, pôsobiaca primárne medzi vysokoškolskými študentmi. Je členom Českej evanjelikálnej aliancie a jej počiatky siahajú do osemdesiatych rokov 20. storočia. V roku 1991 bola zaregistrovaná ako občianske združenie pod názvom Křesťanské vyučování a život. V roku 2011 došlo ku zmene názvu na Integrity Life. 
Aktivity a činnosť organizácie majú za cieľ podporovať získavanie akademického vzdelania, napomáhať rozvoju charakteru, vzťahových zručností a duchovných oblastí života vysokoškolských študentov. Základná orientácia je integrita človeka, ktorá je vnímaná ako súlad osobného vnútorného presvedčenia, slov a vonkajšieho jednania. Integritu v súlade s kresťanskou etikou Integrity Life považuje za jeden z kľúčových prvkov pre rozvoj zdravej občianskej spoločnosti. 
Integrity Life zamestnáva pracovníkov na plný úväzok a taktiež zapojuje radu dobrovoľníkov. Sídlo má v Brne a pobočky v Prahe, Ostrave, Hradci Králové a Bratislave.

História

Počiatky Integrity Life siahajú do osemdesiatych rokov 20. storočia. V roku 1982 sa zo Slovenska do Brna presťahovala RNDr. Daniela Pavliňáková (rod. Mančíková), ktorá pri svojich štúdiách v Poľsku začala praktikovať svoju kresťanskú vieru. Po presťahovaní do Brna začala organizovať stretnutia štúdia Biblie s vysokoškolskými študentmi. Aktivity tejto skupiny podporovala medzinárodná kresťanská organizácia Campus Crusade for Christ, ktorá, okrem iného, poskytovala biblickú literatúru a morálnu podporu kresťanom žijúcim v komunistických krajinách. Politické zmeny po páde totalitného režimu v roku 1989 umožnili pôsobenie študentského kresťanského hnutia v univerzitnom prostredí za podpory kresťanských reformovaných cirkví. Nová legislatíva potom  vytvorila priestor pre vznik občianskeho združenia.
Mary Dyerová

Mary Barrettová Dyerová (* približne 1611, Londýn, Spojené kráľovstvo – 1. jún 1660, Boston, Massachusetts, USA) bola anglická puritánka, neskôr kvakerka. Bola popravená obesením v Bostone v Massachusetts, pre opakovanú snahu o legalizáciu kvakerov v kolónii. Je jednou zo štyroch kvakerov známych ako bostonskí mučeníci.

Životopis

Manželstvo Mary (Marie) Barrettovej s Williamom Dyerom (Dierom, Dyrom) bolo zapísané v kostolných záznampch (St Martin-in-the-Fields) v Londýne, Anglicko, 27. októbra 1633.
V roku 1637 podporila Anne Hutchinsonovú, ktorá kázala o Bohovi, ktorý "hovorí k ľuďom priamo" skôr než cez kňazstvo. Dyerová sa pripojila k Hutchinsonovej a začala sa angažovať v takzvanom "opozičnom kacírstve", kde organizovali skupiny žien a mužov pre štúdium Biblie v rozpore s theokratickými zákonmi Massachusetts Bay Colony.
Sočský národný park

Poloha

Park sa nachádza v oblasti širšieho Soči, na severozápade siaha až k hranici Tuapsinského rajónu pri ústí riek Magri a Šepsi a na juhovýchode až k rieke Psou na hranici s Gruzínskom, na juhozápade až k Čiernemu moru a na severovýchode až k Hlavnému kaukazskému hrebeňu.

Rastlinstvo

Sočský národný park je zhruba z 95% pokrytý horskými lesmi.

Živočíšstvo

Medzi významné druhy väčších zvierat patrí napríklad zubor lesný, jeleň lesný, srnec lesný, kamzík vrchovský, medveď hnedý, diviak lesný, vlk, šakal zlatý, líška hrdzavá, vydra riečna a rys ostrovid, ďalej z vtákov orol skalný, orol stepný, orol kráľovský, kršiak rybár, sup bielohlavý a bradáň žltohlavý a z plazov korytnačka žltohnedá, užovka stromová, užovka fŕkaná, užovka obojková a jašterica krátkohlavá. Medzi tu žijúce ryby patria pstruh alebo ploska pásavá.
Od roku 2009 prebieha v parku v spolupráci so Svetovým fondom na ochranu prírody pokus o reintrodukciu leoparda perzského.
Mešita Hasana II.

Rozmery mešity

Budova má 60 metrov vysokú posuvnú strechu, ktorá váži 998 ton. Je zdobená drevom z cédra atlaského (Cedrus atlantica) z pohoria Atlas. Posuvná strecha sa dá cez leto otvoriť len za 3 minúty. Strop zdobia lustre, z ktorých sedem váži viac ako tonu.

Minaret

Minaret mešity je so svojou výškou 210 metrov najvyšší na svete, čím predbehol 4 minarety mešity Sultána Salahudína v malajskom meste Shah Alam. Je vidieť z celého mesta. Podobá sa minaretu mešity Kutubíja v neďalekom meste Murrákuš. Vo výške asi 150 m sa nachádza vyhliadková plošina, kvôli čomu bola členom World Federation of Great Towers.
Tertry

Poloha

Obec má rozlohu 4,93 km². Najvyšší bod je položený 96 m n. m. a najnižší bod 62 m n. m.

Obyvateľstvo

Počet obyvateľov obce je 183 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pravidlo substitúcie

Pravidlo substitúcie je pravidlo, ktoré udáva, aké druhy dosadzovania do logického výrazu daného logického kalkulu sú prípustné. Pravidlo substitúcie udáva, ako z daných všeobecne splniteľných výrazov vyplývajú iné všeobecne splniteľné výrazy.
Pri pravidle substitúcie z výrokovej formuly í odvodzujeme výrokovú formulu vznikajúcu z í nahradením všetkých výskytov nejakej výrokovej premennej vo í ľubovoľnou výrokovou formulou. Napr. z formuly p => (q => p) dostaneme nahradením premennej p formulou p => q formulu (p => q) => (q => (p => q)).
Landrethun-lès-Ardres

Poloha

Obec má rozlohu 5,71 km². Najvyšší bod je položený 171 m n. m. a najnižší bod 34 m n. m.

Obyvateľstvo

Počet obyvateľov obce je 708 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Harry Potter (knihy)

Harry Potter je názov série fantasy knižiek o mladom čarodejníckom učňovi napísaných britskou autorkou J. K. Rowlingovou. Následne bolo podľa týchto knižiek vytvorených niekoľko filmov a počítačových hier. Prvý diel série – Harry Potter a Kameň mudrcov (v origináli Harry Potter and the Philosopher's Stone) – bol vydaný v roku 1997. Rowlingová oznámila, že plánuje vydanie siedmich kníh, každú o niečo temnejšiu ako jej predchádzajúca, ako Harry starne a jeho nepriateľ, Lord Voldemort, získava silu. V súčasnej dobe je už vydaných všetkých sedem dielov série. Z obsahu kníh ale možno odvodiť, že dej prvej knihy sa v skutočnosti odohráva v roku 1991.
Knihy o Harrym Potterovi sú určené predovšetkým starším deťom, ale majú svojich priaznivcov vo všetkých vekových skupinách, ako dokazuje vydávanie každej z kníh aj vo verzii so špeciálnou verziou obálky, určenou pre dospelých. Aj filmové štúdiá Warner Brothers nakrútili sériu filmov podľa týchto kníh. Prvý z týchto filmov bol uvedený do kín v roku 2001.
Nápad na príbeh sa podľa jeho autorky zrodil a úplne sa vyformoval počas cesty vlakom z Manchestru do Londýna. Jej obľúbeným miestom na písanie prvého dielu sa stala jedna z edinburghských kaviarní. Predaj kníh urobil z Rowlingovej dolárovú miliardárku a 552. najbohatšiu osobu na svete. Je dokonca bohatšia ako kráľovná Alžbeta II.
Každá kniha opisuje jeden rok v Harryho živote na Rokfortskej strednej škole čarodejníckej, kde sa učí čarovať, pripravovať elixíry a hrať metlobal. Harry sa takisto učí prekonať veľa čarodejníckych ako aj spoločenských nástrah a bojuje so svojím dospievaním. Výnimkou je siedmy diel, ktorý sa vo väčšej časti odohráva aj mimo Rokfortu.
Achiet-le-Petit

Poloha

Obec má rozlohu 7,25 km². Najvyšší bod je položený 139 m n. m. a najnižší bod 97 m n. m.

Obyvateľstvo

Počet obyvateľov obce je 341 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Grafológia (povaha človeka)

Metodika

Od prevzatia rukopisu až k samotnému vyhodnoteniu písma je dlhá cesta. Je potrebné zistiť mnoho príznakov, ktoré sa nedajú hodnotiť samostatne, ale len vo vzájomnej kombinácii (veľkosť, sklon, ubiehavosť, šírka, viazanie, spojitosť, ostrosť…). Pisateľa grafológ priradí k typu osobnosti (Kretschmer, Jung…) a nakoniec vyhotoví celkový rozbor osobnosti.
Pri zisťovaní príznakov ide o rozpoznanie odchýlok v písme od zaužívaného štandardu, ktorý sa učí na základných školách v prvom ročníku. Keďže má každá krajina iný štandard písaného písma, treba brať túto skutočnosť vždy do úvahy a spýtať sa pisateľa, v ktorej krajine sa učil písať. Je dôležité si zistiť aj vek probanta, pretože sa abeceda v rámci jednej krajiny menila v priebehu rokov. 
Grafológ by mal mať aj poznatky zo psychológie (minimálne z typológie), aby mohol čo najobjektívnejšie posúdiť pisateľovu osobnosť a zaradiť ju k jednotlivým osobnostným typom.

Rozbor

Aby sa mohol vykonať grafologický rozbor, je potrebné probantom zapísať aspoň 1,5 nelinajkovej A4 strany jeho neštylizovaným, nenúteným, čo najprirodzenejším písmom v polohe, na ktorú je pisateľ zvyknutý. Ako podložka by mal stačiť jeden takisto nelinajkový papier. Grafólóg sa potom zameria na rôzne faktory písma, pozrie sa ale aj na rozvrhnutie písma na papieri.
Je potrebné poznať pisateľov vek, pohlavie, jeho národnosť, vzdelanie a povolanie, lebo tieto skutočnosti sa z písma nedajú určiť, ďalej je potrebné poznať či je pravák alebo ľavák, resp. či nemal nejaké zranenie ruky, ktoré môže mať vplyv na rukopis.
Endokras

Endokras alebo inak podľa V. Panoša (2001) v synonymickej podobe krasové podzemí/krasové podzemie (nem. Karstuntergrunt, angl. Karst underground) je v speleologickej literatúre často používaný termín. Podľa V. Panoša sensu latto predstavuje skrasovatenú, pórovito, puklinovo a kavernózne vodopriepustnú zónu pod skalným povrchom rozpustných hornín. Sensu stricto ide o súbor endokrasových tvarov a javov (dutín, jaskýň, komínov, priepastí, podzemných tokov a jazier, atd. Opakom endokrasu je exokras.
HICAS

HICAS (High Capacity Actively Controlled Suspension) je systém riadenia kolies zadnej nápravy automobilky Nissan. Môžete ho nájsť na vozidlách Skyline a 300ZX a na menších modeloch Nissan Cefiro (A31), 240SX / Silvia (S13 a S15) / 180SX a Nissan Serena / Nissan Largo. Takisto  sa montoval do modelov divízie Nissanu, Infinity ako Q45, M45 / M35 a G37. Na rozdiel od systémov riadenia všetkých štyroch kolies, systémy HICAS a Super HICAS riadenia zadných kolies sú obmedzené na cca 1 stupeň v oboch smeroch.
Po prvýkrát bol systém predstavený na vozidle Nissan Skyline (GTS, GTS-R, a GTS-X) v roku 1986. Systém bol upravený na mnohých modeloch, počnúc modelom Passage GT.
Fressin

Poloha

Obec má rozlohu 17,17 km². Najvyšší bod je položený 144 m n. m. a najnižší bod 43 m n. m.

Obyvateľstvo

Počet obyvateľov obce je 542 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pleubian

Poloha

Obec má rozlohu 20,1 km². Najvyšší bod je položený 59 m n. m. a najnižší bod 0 m n. m.

Obyvateľstvo

Počet obyvateľov obce je 2 577 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plaintel

Poloha

Obec má rozlohu 26,76 km². Najvyšší bod je položený 246 m n. m. a najnižší bod 100 m n. m.

Obyvateľstvo

Počet obyvateľov obce je 3 867 (2009).
Nasledujúci graf zobrazuje vývoj počtu obyvateľov v obci.
Zdroje: INSEE